இந்தத் திரைப்படத் தொடரானது "ஸ்டார் வார்ஸ்" 1977 ஆம் ஆண்டு மே 25 ஆம் தேதி வெளியானதிலிருந்து தொடங்கியது. இதைத் தொடர்ந்து இரண்டு திரைப்படங்கள் வெளியாகின; 1980 ஆம் ஆண்டு மே 21 அன்று 'த எம்பயர் ஸ்ட்ரைக்ஸ் பேக்" என்ற திரைப்படமும், 1983 ஆம் ஆண்டு மே 25 அன்று "ரிட்டர்ன் ஆப் த ஜெடி" என்ற திரைப்படமும் வெளியானது. அந்தத் திரைப்படங்கள் பொதுவாக அதன் தனிப்பட்ட துணைத்தலைப்புடன் விளம்பரப்படுத்தப்பட்டாலும், திரைப்படங்களின் தொடக்க நகர்வுகள் முறையே "எபிசோட் V" மற்றும் "எபிசோட் VI" என எண்ணிட்டு அழைக்கப்பட்டது. தொடரின் முதல் திரைப்படம் சாதாரணமாக "ஸ்டார் வார்ஸ்" எனத் தலைப்பு இடப்பட்டிருந்தாலும், பிறகு அதன் தொடர் பாகங்கள் மற்றும் முன் தொடர்களில் இதை வேறுபடுத்திக் காட்ட "எபிசோட் IV: எ நியூ ஹோப்" என்ற துணைத்தலைப்பு இடப்பட்டது.

1997 ஆம் ஆண்டில், "ஸ்டார் வார்ஸ்" வெளியிடப்பட்டதன் இருபதாவது ஆண்டுவிழாவுக்கு பொருந்தும் படி, "சிறப்பு பதிப்புகளை" உடைய மூன்று திரைப்படங்களை திரையரங்குகளில் லூகஸ் வெளியிட்டார். திரைப்படத்தின் மறுவெளியீடுகள் தொடக்க திரைப்படங்களில் இருந்து மாற்றங்களைக் கொண்டிருந்தது, அந்த நேரங்களில் இயற்கையாக எடுக்கப்படும் காட்சி அமைப்புகளில் சாத்தியப்படாத காட்சிவிளைவுகளை ஏற்படுத்தும் வகையில், CGI மற்றும் பிற சிறப்பு விளைவுகளைக் கொண்ட தொழில்நுட்பங்களில் முக்கியமாக முன்னேற்றங்களை ஏற்படுத்தியிருந்தனர். 2004 ஆம் ஆண்டு செப்டம்பர் 21 அன்று முதன் முறையாக இதன் DVDயை வெளியிட்டது போன்று, பின் தொடர்ந்து வந்த வெளியீடுகளுக்காக தொடக்க முத்தொகுப்புகளுக்கு, லூகஸ் தொடர்ந்து மாறுதல்களை ஏற்படுத்திக் கொண்டிருந்தார்.

"எ நியூ ஹோப்" வெளியிட்டு இருபது ஆண்டுகளுக்கும் மேலான பிறகு, நீண்டகாலம் எதிர்பார்த்துக் காத்திருந்த, இந்தத் திரைப்படத் தொடர் முன் தொடர் முத்தொகுப்பு தொடர்ந்து வெளியிடப்பட்டன; 1999 ஆம் ஆண்டு மே 19 அன்று "எபிசோட் I: த பேந்தம் மேனஸ்" திரைப்படமும், "எபிசோட் II: அட்டாக் ஆப் த குளோன்ஸ்" திரைப்படமும், மேலும் 2005 ஆம் ஆண்டு மே 19 அன்று "எபிசோட் III: ரிவென்ஜ் ஆப் த சித்" உள்ளிட்ட திரைப்படங்கள் வெளியிடப்பட்டன.

எக்ஸ்பேண்டடு யூனிவெர்ஸ்
திரைப்படங்கள்
கதைச்சுருக்கம்
தொழில்நுட்பத் தகவல்